Kenneth Grant

Kenneth Grant (* – †) bol britský okultista a vodca magického rádu Ordo Templi Orientis (ako ho sám nazýval). Tento rád sa však bežne nazýva Typhonian Ordo Templi Orientis () na rozlýšenie od iných vetiev O.T.O.

 Okultné pozadie 
Grantové okultné zážitky začali v roku 1939 počas druhej svetovej vojny. Tvrdil, že mal prvé spojenie s „mimoľudskou bytosťou“ S’lba. V roku 1943 nasledovalo prijatie Kroniky Kralnie.

V roku 1944, keď mal 20 rokov, stretol anglického okultistu Aleistera Crowleyho, ktorý ho začal vo svojich 69 rokoch učiť. Počas krátkych troch rokov mu Crowley sprístupnil všetky svoje materiály, z ktorých niektoré neskôr vydal. Granta ovplyvnila aj okultná práca ďalšieho Angličana Austina Osmana Spareho.

 Kenneth Grant a Ordo Templi Orientis 

Grant vstúpil do Ordo Templi Orientis v rovnakom roku ako prvýkrát stretol Crowleyho. Roku 1946 vstúpil do Crowleyho rádu Argenteum Astrum a v tom istom roku bol zasvätený do IX° v O.T.O. Podľa okultného historika P. R. Koeniga, Crowley nazval Granta „naozajstným darom bohov“ a v roku 1946 si Crowley poznamenal do svojho denníka: „Hodnota Granta: ak zomriem alebo odídem do USA, musí tu byť vycvičený človek, ktorý sa postará o anglické O.T.O.“

V roku 1948, po Crowleyho smrti, bol Grantovi uznaný stupeň IX° v O.T.O. Crowleyho nástupcom Karlom Gremerom. V roku 1951 Grant vyhlásil svoje oprávnenie viesť O.T.O. v Anglicku. a pokračoval v rozvoji rádu, nových metód a tzv. „transplutonickej“ mágie. V roku 1952 napísal nový manifest pre O.T.O. a vydal ho v náklade 5000 kusov.
V roku 1954 začal pracovať na otvorení New Isis Lodge (Nová lóža Isis). Lóža začala pracovať v apríli 1955, keď Grant vydal manifest. V ňom oznámil svoj objav „prúdu“ Síria-Seta, na ktorom založil filozofiu lóže. Karl Germer bol tak nespokojný s týmto manifestom, že 20. júla 1955 vydal Note of Expulsion, v ktorom Granta vyobcoval z O.T.O. P. R. Koenig, okultný historik o tom píše podľa Grantovho osobného vyjadrenia: „Začiatkom päťdesiatych rokov Grant nadviazal kontakt s nemeckým rádom Fraternitas Saturni. Boli to telemiti, ktorí pracovali podľa prísnych slobodomurárskych pravidiel. Grant v roku 1955 oznámil v manifeste svoj objav ‚prúdu‘ Síria-Seta a v apríli toho istého roku založil Novú lóžu Isis v Londýne. Na strane 6 textu menuje Eugena Groscheho, starého Germerovho protivníka, za spojenca. To Germera tak nahnevalo, že sa ‚zúrivo ohradil‘.“ Následne sa Grant vyhlásil Vonkajším vodcom rádu (OHO) v Ordo Templi Orientis. Grantová vetva sa nazýva „Tyfónskym“ O.T.O. Nová lóža Isis bola včlenená do Grantovho O.T.O. v roku 1962.

Členovia Grantovho rádu považujú Granta za pravého OHO O.T.O. Dôkazom je citát z čísla časopisu Sothis z roku 1976:

Karl J. Gremer, predstierajúc slepotu pred samým sebou ku Crowleyho zmienke v jemu adresovanom liste, nedokázal pochopiť a prijať, že onedlho po Crowleyho smrti Grant predložil svoje plány zmien... Zostáva pripomenúť tým, ktorí podporovali staroaeonský koncept O.T.O., že nevytvorili a ani nemohli vytvoriť najmenší dôkaz kreatívneho smerovania v akejkoľvek podobe.Sothis 1976. Citované v .

Po roku 1991 sa objavili dva listy dokumentu, ktoré mali dokazovať Kenneth Grant bol právoplatný Crowleyho nástupcom. Roku 1995 boli predložené na skúmanie pravosti a následne vyhodnotené ako pravé, napísané rukou Aleistera Crowleyho, v ktorých výslovne spomína Kennetha Granta ako budúceho Vonkajšieho vodcu Rádu. P. R. Koenig ich publikoval na internete s príslušnou analýzou:<ref name="koenig-1998"></ref>

Rukopis č. 1: „Ex nemore inferiori [Netherwood] Aretae Porti Novi [Hastings]. An Ixxi, Sun in Scorpio, Moon in Capricorn [18.–19. november 1947]. Rob čo chceš, nech to je celý Zákon. Vediac, že moja smrť je blízko, a vediac, že môj verný brat Saturnus [Karl Germer], Veľký generálny tajomník O.T.O, je schopný vykonávať len Úrad správcu, menujem týmto brata Aussika 400 [Kenneth Grant] za svojho nástupcu ako Vonkajšieho vodcu Rádu...“Rukopis č. 2: „... východného Templu, keď prevezme X°, a brat Saturnus je povinný odovzdať všetky moje osobné dokumenty a veci, ktoré sú v jeho správe, bratovi Aussikovi. Nech Aussik vyplní svoju časť Veľkého diela. Láska je Zákon, láska pod vôľou. Baphomet 729 [Aleister Crowley] X° O.T.O.“Prepis rukopisov. .

Okolo tohoto, údajne pravého dokumentu, sa rozvíril pohyb, ktorý vyústil do niekoľkých odhalení a nakoniec do ospravedlnenia. V ňom sa Michael Staley, ktorý ako prvý zverejnil v roku 1998 dokument, ospravedlňuje všetkým dotknutým, vrátane Kenneta Granta, otvorene píše o dokumente ako o podvrhu a označuje jeho pôvodcu.Ospravedlnenie Michaela Stakeya v periodiku Starfire  II;3 (2008)

 Životopisec Austina Osmana Spareho 

Grant bol veľkým obdivovateľom a blízkym priateľom Austina Osmana Spareho. Spolu založili v roku 1952 kult Zos-Kia. Roky sa usiloval dostať meno svojho priateľa Spareho do povedomia západnej okultnej spoločnosti. Publikoval knižky Images and Oracles of Austin Osman Spare a Zos Speaks!, a vložil na neho množstvo odkazov a zmienok do svojho diela Typhonian Trilogies. Po Spareho smrti sa Grant stal správcom jeho pozostalosti.

 Smrť 
Kenneth Grant zomrel podľa oficiálnej správy po chorobe 15. januára 2011.

 Bibliografia 
 Tyfónske trilógie 
 The Magical Revival (Magické obrodenie)
 Aleister Crowley and the Hidden God (Aleister Crowley a skrytý boh)
 Cults of the Shadow (Kulty tieňa)
 Nightside of Eden (Odvrátená strana Raja)
 Outside the Circles of Time (Mimo kruhov času)
 Hecate's Fountain (Fontána Hekaté)
 Outer Gateways (Vonkajšie priechody)
 Beyond the Mauve Zone (Za fialovou zónou)
 The Ninth Arch (Deviaty oblúk)

 Ďalšie okultné práce 
 Remembering Aleister Crowley (Rozpomínanie na Aleistera Crowleyho)
 Hidden Lore: The Carfax Monographs, Kenneth & Steffi Grant
 Images and Oracles of Austin Osman Spare (Obrazy a veštby Austina Osmana Spareho)
 Zos Speaks! (Zos vraví!)
 At the feet of the Guru (Na nohách gurua)

 Poézia 
 The Gull’s Beak (Zobák čajky)
 Black to Black (Čiernou k čiernej)
 Convolvulus (Pupenec)

 Romány a krátke príbehy 
 The Stellar Lode Against the Light (Proti svetlu)
 Snakewand & the Darker Strain (Hadie žezlo a tmavší rod)
 The Other Child and other tales (Iné dieťa a iné rozpravky)
 Gamaliel: Diary of a Vampire & Dance, Doll, Dance (Gamaliel: Denník upíra a Tancuj, bábika, tancuj'')

 Poznámky 

 Referencie 






 Zdroj 

 Externé odkazy 
 Fulgur Limited: Bibliografia, životopis a články 

Kategória:Narodenia v 1924
Kategória:Okultisti
Kategória:Hermetici